CELEX: 62018TN0431
Language: lv
Date: 2018-07-12 00:00:00
Title: Lieta T-431/18: Prasība, kas celta 2018. gada 12. jūlijā – WN/Parlaments

10.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 319/22
            
         
      Prasība, kas celta 2018. gada 12. jūlijā – WN/Parlaments
      (Lieta T-431/18)
      (2018/C 319/26)
      Tiesvedības valoda – angļu
      
         Lietas dalībnieki
      
      
         Prasītājs: WN (pārstāvji: L. Levi un A. Champetier, advokāti)
      
         Atbildētājs: Eiropas Parlaments
      
         Prasītāja prasījumi
      
      
                  —
               
               
                  atcelt atbildētāja 2017. gada 28. septembra lēmumu, ar ko ir izbeigts prasītāja līgums;
               
            
                  —
               
               
                  vajadzības gadījumā atcelt atbildētāja 2018. gada 4. aprīļa lēmumu, ar ko ir noraidīta prasītāja 2017. gada 7. novembra sūdzība;
               
            
                  —
               
               
                  piespriest atbildētājam samaksāt prasītājam kompensāciju par viņam iespējami nodarītu nemantisku kaitējumu, kas novērtēts 20 000 EUR apmērā;
               
            
                  —
               
               
                  piespriest atbildētājam atlīdzināt visus tiesāšanās izdevumus, kas prasītājam ir radušies saistībā ar šo tiesvedību.
               
            
         Pamati un galvenie argumenti
      
      Prasības pamatošanai prasītājs izvirza piecus pamatus.
      
                  1.
               
               
                  Ar pirmo pamatu tiek apgalvots, ka ir pieļauti procesuāli pārkāpumi, ieskaitot tiesību uz aizstāvību un it īpaši tiesību tikt uzklausītam pārkāpumu, un nav izpildīts pienākums norādīt pamatojumu.
               
            
                  2.
               
               
                  Ar otro pamatu tiek apgalvots, ka ir pārkāpti noteikumi, kas attiecas uz samierināšanas procedūru, un it īpaši Eiropas Savienības Pārējo darbinieku nodarbināšanas kārtības VII sadaļas īstenošanas noteikumu 23. un 25. pants.
               
            
                  3.
               
               
                  Ar trešo pamatu tiek apgalvots, ka ir pārkāpts Civildienesta noteikumu 1.d pants, Eiropas Savienības Pamattiesību hartas 21. un 23. pants un Direktīva 2006/54/EK (1).
               
            
                  4.
               
               
                  Ar ceturto pamatu tiek apgalvots, ka atbildētājs ir pieļāvis acīmredzamu kļūdu vērtējumā saistībā ar apstrīdētajos lēmumos ietvertajiem elementiem.
               
            
                  5.
               
               
                  Ar piekto pamatu tiek apgalvots, ka ir pārkāpts labas pārvaldības princips un tiesiskās paļāvības princips, un nav izpildīts pienākums ņemt vērā ierēdņu intereses, kas atbildētājam bija attiecībā pret prasītāju.
               
            
         (1)  Eiropas Parlamenta un Padomes Direktīva 2006/54/EK (2006. gada 5. jūlijs) par tāda principa īstenošanu, kas paredz vienlīdzīgas iespējas un attieksmi pret vīriešiem un sievietēm nodarbinātības un profesijas jautājumos (OV 2006, L 204, 23. lpp.).